钦定古今图书集成/历象汇编/乾象典/第025卷 > 《明阳玛诺天问略》 > 十二重天图
## 钦定古今图书集成/历象汇编/乾象典/第025卷 > 《明阳玛诺天问略》 > 十二重天图

十二重天图说

问：“既有十二重天，敢问太阳何位？”曰：“自下往上，在第
四位，七政之中也。日得其中，为其本所，光及馀政，暄
及下地故也。为其本所者，七政之中，日最贵尊。贵尊
之物，得其中位，一定之势也。光及馀政者，是月无光，
恒借日之光以为光。试观月之于日，合则魄，远则弦，
对则望，随其近远，以为明暗焉。五星列宿，亦复如是。”
盖日居其中，适得上下照映也。“暄及下地”者，日光在
中，下济万物，气以暄之，乃得调和。若居最上，则温煖
不及，诸物难以滋生，若居最下，则燥热太甚，诸物受
其暵损。故日得中正。中和之理，万物之宜也。诸天本
位，可视右图。